কেউ কেউ তাদের পরিবারের সঙ্গে মিছিলে অংশ নেন। কেউবা বন্ধুর সঙ্গে। ৪ বছরের শিশু থেকে ৬৮ বছরের বয়স্করা এ মিছিলে প্রতিবাদ জানান। লস এ্যাঞ্জেলেস স্কুলের ছাত্রী ১৫ বছরের এইসলিন রাসেল আসেন ভাইবোনকে নিয়ে। নিজে যৌন হয়রানির কথা শিকার করে বলেন, নিশ্চুপ না থেকে সবাইকে প্রতিবাদের আহবান জানাচ্ছি। ৫২ বছরের ন্যান্সি এ্যালেন তার হাতে প্লাকার্ডে লেখা দেখান, ‘আই ওয়াজ সেভেন’। এ্যালেন বলেন অনেকদিন আমরা চুপ থেকেছি আর নয়, বছরের পর বছর এমন অনেক নির্যাতিতা নিশ্চুপ হয়ে আছে, তাদের বের হয়ে আসা দরকার। সরব হয়ে ওঠাও প্রয়োজন।